CELEX: 62006CA0262
Language: sk
Date: 2007-11-22 00:00:00
Title: Vec C-262/06: Rozsudok Súdneho dvora (druhá komora) z  22. novembra 2007 (návrh na začatie prejudiciálneho konania, ktorý podal Bundesverwaltungsgericht – Nemecko) – Deutsche Telekom AG/Spolková republika Nemecko (Odvetvie telekomunikácií — Univerzálna služba a práva užívateľov — Pojem povinnosti , ktoré sa majú dočasne ponechať v platnosti — Článok 27 ods. 1 smernice 2002/21/ES ( rámcová smernica ) a článok 16 ods. 1 písm. a) smernice 2002/22/ES ( smernica univerzálnej služby ) — Tvorba cien za poskytovanie hlasových telekomunikačných služieb — Povinnosť získať správne povolenie)

26.1.2008   
            
            
               SK
            
            
               Úradný vestník Európskej únie
            
            
               C 22/8
            
         Rozsudok Súdneho dvora (druhá komora) z 22. novembra 2007 (návrh na začatie prejudiciálneho konania, ktorý podal Bundesverwaltungsgericht – Nemecko) – Deutsche Telekom AG/Spolková republika Nemecko
   (Vec C-262/06) (1)
   
   (Odvetvie telekomunikácií - Univerzálna služba a práva užívateľov - Pojem „povinnosti“, ktoré sa majú dočasne ponechať v platnosti - Článok 27 ods. 1 smernice 2002/21/ES („rámcová smernica“) a článok 16 ods. 1 písm. a) smernice 2002/22/ES („smernica univerzálnej služby“) - Tvorba cien za poskytovanie hlasových telekomunikačných služieb - Povinnosť získať správne povolenie)
   (2008/C 22/15)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Bundesverwaltungsgericht
   Účastníci konania pred vnútroštátnym súdom
   
      Žalobca: Deutsche Telekom AG
   
      Žalovaná: Spolková republika Nemecko
   Predmet veci
   Návrh na začatie prejudiciálneho konania – Bundesverwaltungsgericht – Výklad článku 27 ods. 1 smernice Európskeho parlamentu a Rady 2002/21/ES zo 7. marca 2002 o spoločnom regulačnom rámci pre elektronické komunikačné siete a služby („rámcová smernica“) (Ú. v. ES L 108, s. 33; Mim. vyd. 13/029, s. 349), ako aj článku 16 ods. 1 písm. a) smernice Európskeho parlamentu a Rady 2002/22/ES zo 7. marca 2002 o univerzálnej službe a právach užívateľov týkajúcich sa elektronických komunikačných sietí a služieb (smernica univerzálnej služby) (Ú. v. ES L 108, s. 51; Mim. vyd. 13/029) – Pojem „povinnosti“, ktoré sa majú členskými štátmi dočasne ponechať v platnosti – Predchádzajúci režim povoľovania spoplatnenia hlasových telefonických služieb, ktoré koncovým užívateľom poskytuje podnik s dominantným postavením na trhu
   Výrok rozsudku
   Článok 27 ods. 1 smernice Európskeho parlamentu a Rady 2002/21/ES zo 7. marca 2002 o spoločnom regulačnom rámci pre elektronické komunikačné siete a služby („rámcová smernica“) a článok 16 ods. 1 písm. a) smernice Európskeho parlamentu a Rady 2002/22/ES zo 7. marca 2002 o univerzálnej službe a právach užívateľov týkajúcich sa elektronických komunikačných sietí a služieb („smernica univerzálnej služby“) sa majú vykladať v tom zmysle, že v platnosti sa má dočasne ponechať povinnosť, akú stanovuje § 25 telekomunikačného zákona (Telekommunikationsgesetz) z 25. júla 1996 prijatého skoršou vnútroštátnou právnou úpravou v rámci regulačného rámca vyplývajúceho z uvedených smerníc, na základe ktorej povoleniu podliehajú tarify za poskytovanie hlasových telefónnych služieb, ktoré koncovým užívateľom poskytuje podnik s dominantným postavením na trhu, a s ňou aj príslušné správne akty stanovujúce túto povinnosť.
   
      (1)  Ú. v. EÚ C 212, 2.9.2006.